Au vrut să afle sexul copilului și au provocat un cutremur. Cât explozibil au folosit.
Un cuplu din Statele Unite a organizat o petrecere pentru a afla sexul copilului. Explozia prin care urma să fie dezvăluit sexul bebeluşului a fost extrem de puternică. Cuplul a folosit 36 de kilograme de exploziv Tannerite, potrivit poliţiei.
O familie din New Hampshire a organizat o petrecere pentru a dezvălui sexul copilului. În urma momentului, a fost declanşată o explozie atât de puternică încât se putea confunda cu un cutremur, relatează The Guardian.Cuplul a folosit 36 de kilograme de exploziv Tannerite, potrivit poliţiei. Locuitorii din apropiere au declarat că explozia le-a zguduit casele şi unii au raportat chiar şi pagube materiale."Am auzit o explozie îngrozitoare. Ne-a dărâmat tablourile de pe pereţi. De obicei sunt de acord cu prostioare, dar asta a fost ceva extrem", a declarat o vecină.Alţi vecini ar fi raportat crăpături în fundaţia caselor din cauza exploziei.Din fericire, nu au fost raportate persoane rănite. Persoana care a cumpărat şi detonat materialul explozibil s-a predat poliţiei.Potrivit poliţiei, care a văzut clipul video cu momentul în care a avut loc explozia, copilul cuplului va fi un băieţel.